钦定古今图书集成/理学汇编/文学典/第005卷 > 张耒明道杂志
## 钦定古今图书集成/理学汇编/文学典/第005卷 > 张耒明道杂志

稷之祀，不屋而坛。”岂如孔子巍然端坐，用王者礼？若
以谓坛祭之礼不如屋，则何必社稷天地圆丘方泽，
初不屋也。孔子之礼虽极隆，比天地则有间矣，岂以
坛屋分隆杀乎？又巍然端坐，后世为土偶，乃有此古
祭用主，安得巍然而坐乎？退之未之思也。今文人作
文，称乱世曰《板》《荡》，此二诗篇名也。《板》为不治则可，荡
则《诗》云“‘荡荡上帝，下民之辟’荡”，岂乱意乎？《大师》举篇
首一字名篇耳。《小序》言“荡荡，无纲纪文章”，非其本义。
尧无能名，亦荡荡也。